Diari Oficial de la Generalitat Valenciana


Sumari del DOGV 3933, del 06-02-2001 (2001/507)

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord per al desplegament del Programa Anual d'Activitats per a l'any 2000, dins del Conveni de col·laboració entre la Conselleria de Sanitat de la Generalitat Valenciana –Escola Valenciana d'Estudis per a la Salut (EVES) i l'Institut Nacional Carles III –Escola Nacional de Sanitat (ENS).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/507


Data del document
:   19-01-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Escola Valenciana d'Estudis Per A la Salut
    * ensenyament mèdic
    * professió sanitària
    * cooperació administrativa

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord per al desplegament del Programa Anual d'Activitats per a l'any 2000, dins del Conveni de col·laboració entre la Conselleria de Sanitat de la Generalitat Valenciana ?Escola Valenciana d'Estudis per a la Salut (EVES) i l'Institut Nacional Carles III ?Escola Nacional de Sanitat (ENS). [2001/X507]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i l'Institut de Salut Carles III, del Ministeri de Sanitat i Consum, el 22 de setembre de 2000, un Acord per al desplegament del Programa Anual d'Activitats per a l'any 2000, dins del Conveni de col·laboració entre la Conselleria de Sanitat de la Generalitat Valenciana ?Escola Valenciana d'Estudis per a la Salut (EVES) i l'Institut Nacional Carles III ?Escola Nacional de Sanitat (ENS), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0002/2001, i que figura com a annex d'aquesta resolució.
  
València, 19 de gener de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Programa anual d'activitats per a l'any 2000, dins del conveni de col·laboració entre la Conselleria de Sanitat de la Generalitat Valenciana, l'Escola Valenciana d'Estudis per a la Salut (EVES) i l'Institut Nacional Carles III - Escola Nacional de Sanitat (ENS).
  
València, a 22 de setembre de 2000
  
Reunits
  
D'una banda, el senyor Serafín Castellano Gómez, com a conseller de Sanitat de la Generalitat Valenciana, conformement amb l'autorització concedida el 30 de juliol de 1997 pel Consell per a subscriure el Conveni de col·laboració entre l'Institut de Salut Carles III i la Conselleria de Sanitat, que faculta per elaborar un pla anual d'activitats, i d'acord amb el que preveu l' article 35 de la Llei de la Generalitat Valenciana 5/1983, de 30 de desembre, de Govern Valencià.
  
I, de l'altra banda, el senyor Antonio Campos Muñoz, com a director general de l'Institut de Salut Carles III, organisme que pertany al Ministeri de Sanitat i Consum, nomenat pel Reial Decret 1.053/2000, de 2 de juny (BOE núm. 133, de 3 de juny de 2000), el qual actua en nom i representació de l'Institut de Salut Carles III, segons que disposa el paràgraf 3 de l'article 7 del Reial Decret 1.893/1996 (BOE núm. 189, de 6 d'agost de 1996).
  
Acorden
  
Posar en pràctica el programa anual d'activitats següent per a l'any 2000, dins del conveni de col·laboració signat el 4 de setembre de 1997 entre ambdues institucions, segons que preveu la clàusula 1.
  
Clàusules
  
Primera
  
- Disseny, planificació, desenvolupament, avaluació, i acreditació conjunta de les activitats docents següents:
  
- Diplomats en sanitat (3 cursos)
  
- 1 diploma superior de metodologia de la investigació en clínica.
  
- 1 curs màster en salut pública
  
- 1 curs d'interacció aliments - medicaments.
  
- Organització conjunta de jornades, trobades i seminaris de temes d'interès comú per a ambdues institucions.
  
Segona
  
La Conselleria de Sanitat de la Generalitat Valenciana i l'Escola Valenciana d'Estudis per a la Salut (EVES) assumiran:
  
- La gestió docent i administrativa dels cursos esmentats, el finançament de totes les despeses que generen les activitats incloses en aquest programa i que siguen convocades per la conselleria o l'EVES.
  
- La promoció i la difusió d'aquestes activitats entre els professionals sanitaris.
  
Tercera
  
El ISCIII y la ENS aportarán:
  
- Assessorament en el disseny i configuració del programa docent.
  
- Tot el professorat que li siga sol·licitat per part de l'organització dels cursos sempre que no interferisca les seues obligacions docents programades abans a l'Escola Nacional de Sanitat.
  
- L'accés als fons documentals de què disposa en la Biblioteca Nacional de Ciències de la Salut, segons la normativa interna que hi és vigent per als usuaris.
  
Quarta
  
Les activitats que siguen convocades de manera conjunta, independentment de la seu on se celebren, seran gestionades i finançades conjuntament de la manera que s'establisca, sense que això comporte cap expedient extraordinari de despesa, en ser activitats incloses dins de la programació ordinària d'ambdues institucions.
  
Cinquena
  
En les activitats en què participen altres institucions acadèmiques, els alumnes podran beneficiar-se de les acreditacions docents complementàries que els puguen atorgar simultàniament, i que seran objecte d'acord entre les parts.
  
Sisena
  
El finançament de les despeses que generen les activitats incloses en aquest programa s'adaptarà, en tots els casos, al Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV núm. 2.931, de 17 de febrer), amb càrrec al capítol II del programa pressupostari 411.40, Estudis de Salut Pública.
  
I, com a mostra de conformitat, ambdues parts es ratifiquen i signen aquest programa anual d'activitats per a l'any 2000 com a annex del Conveni de col·laboració subscrit el 04.09.1997, en quàdruple exemplar, al lloc i en la data dalt indicats.
  
El conseller de Sanitat,
  
SERAFÍN CASTELLANO GÓMEZ
  
El director de l'Institut de Salut Carles III,
  
ANTONIO CAMPOS MUÑOZ